pythainlp/thai-financial-dataset huggingface dataset:
ส่วนที่ 2

บริษัทที่ออกหลักทรัพย์

บริษัท โรงพยาบาลบำรุงราษฎร์ จำกัด (มหาชน)

ส่วนที่ 2 บริษัทที่ออกหลักทรัพย์

+----------------------+-----------------------------------------------+
| ชื่อ :                 | บริษัท โรงพยาบาลบำรุงราษฎร์ จำกัด (มหาชน)          |
+----------------------+-----------------------------------------------+
| ประกอบธุรกิจหลักประเภท  | โรงพยาบาลเอกชน                                |
| :                    |                                               |
+----------------------+-----------------------------------------------+
| ที่ตั้งสำนักงานใหญ่ :      | 33 ซอย สุขุมวิท 3 (นานาเหนือ) ถนนสุขุมวิท            |
|                      |                                               |
|                      | แขวงคลองเตยเหนือ เขตวัฒนา กรุงเทพฯ 10110         |
+----------------------+-----------------------------------------------+
| เลขทะเบียนบริษัท :      | บมจ.173                                       |
+----------------------+-----------------------------------------------+
| Home page :          | http://www.bumrungrad.com                     |
+----------------------+-----------------------------------------------+
| E-mail address :     | info@bumrungrad.com                           |
+----------------------+-----------------------------------------------+
| โทรศัพท์ :             | 0 2667 1000                                   |
+----------------------+-----------------------------------------------+
| โทรสาร :             | 0 2667 2525                                   |
+----------------------+-----------------------------------------------+
ปัจจัยความเสี่ยง

ผลกระทบจากอุตสาหกรรมการท่องเที่ยวที่ถดถอย

จากการที่อุตสาหกรรมการท่องเที่ยวภายในประเทศได้รับผลกระทบจากการระบาดของโรค SARS
โรคไข้หวัดนก ปัญหาผู้ก่อการร้ายข้ามชาติ ความไม่สงบในตะวันออกกลาง รวมถึงเหตุการณ์ธรณีพิบัติ
– คลื่นยักษ์สึนามิทางภาคใต้ของประเทศไทยนั้น
ทำให้จำนวนชาวต่างชาติที่เข้ามาท่องเที่ยวลดน้อยลง จึงอาจมีผลกระทบต่อรายได้ของบริษัทฯ
ซึ่งเกือบครึ่งหนึ่งเป็นรายได้มาจากผู้ป่วยชาวต่างชาติ
ดังนั้นเพื่อเป็นการหลีกเลี่ยงความเสี่ยงที่อาจจะเกิดขึ้นบริษัทฯ
ได้คงอัตราส่วนจำนวนผู้ป่วยชาวไทยและชาวต่างชาติให้มีความสมดุลย์กัน

  1.2 ภาวะการแข่งขันของโรงพยาบาลเอกชนชั้นนำ

เมื่อเศรษฐกิจฟื้นตัวทำให้ประชาชนมีกำลังซื้อเพิ่มขึ้น
จึงส่งผลให้การแข่งขันของโรงพยาบาลเอกชนเพิ่มขึ้นเช่นกัน
ดังนั้นเพื่อคงความเป็นโรงพยาบาลชั้นนำของประเทศและของภูมิภาคเอเซีย
โรงพยาบาลได้ลงทุนในอุปกรณ์การแพทย์ที่ทันสมัย และพร้อมกันนี้ ทางโรงพยาบาล ฯ
ยังคงพัฒนาคุณภาพการรักษาอย่างต่อเนื่อง ดังจะเห็นได้จากการที่โรงพยาบาล ฯ
เป็นโรงพยาบาลแห่งแรกในเอเซียที่ได้รับการรับรองคุณภาพโรงพยาบาลระดับสากล จากสถาบัน
Joint Commission International Accreditation (JCIA)
ตามมาตรฐานการรับรองของสหรัฐอเมริกาและเป็นโรงพยาบาลเอกชนแห่งแรกที่ได้รับการรับรองมาตรฐานคุณภาพโรงพยาบาลไทย
(Thai Hospital Accreditation – HA) นอกจากนี้โรงพยาบาลยังได้รับรางวัล
Superbrand Award 2003
จึงเป็นการตอกย้ำถึงชื่อเสียงของการเป็นผู้นำในธุรกิจการรักษาพยาบาลของโรงพยาบาลทั้งในประเทศและต่างประเทศ

1.3 ความเสี่ยงจากการขาดแคลนบุคลากร

ปัจจัยสำคัญในการประกอบธุรกิจโรงพยาบาลประการหนึ่ง คือ
การมีบุคลากรที่มีความรู้ความชำนาญเฉพาะทางรวมทั้งพยาบาลวิชาชีพ
เภสัชกรและนักเทคนิคเชี่ยนสาขาต่าง ๆ จึงมีความเป็นไปได้สูงที่โรงพยาบาลฯ
จะขาดแคลนบุคลากรวิชาชีพเหล่านี้เพราะเศรษฐกิจที่ฟื้นตัว
ประกอบทั้งโรงพยาบาลฯได้ให้ความสำคัญกับผู้ป่วยชาวต่างชาติจึงมีความต้องการบุคลากรวิชาชีพที่พูดได้หลายภาษา
ดังนั้น โรงพยาบาลฯ จึงได้ให้ค่าตอบแทนและผลประโยชน์ที่จูงใจในการว่าจ้าง
จัดให้มีการศึกษาและฝึกอบรมอย่างต่อเนื่อง จัดให้มีกิจกรรมเสริมสร้างคุณภาพชีวิต
และจัดสวัสดิการในรูปแบบต่าง ๆ เป็นต้น

1.4 ความเสี่ยงจากการลงทุน

เพื่อรักษาความเป็นผู้นำในด้านการบริหาร จัดการในธุรกิจโรงพยาบาล บริษัทฯได้มอบหมายให้บริษัท
บำรุงราษฎร์ อินเตอร์เนชั่นแนล จำกัด BI
ทำหน้าที่ศึกษาความเป็นไปได้ด้านการลงทุนของโรงพยาบาลในต่างประเทศ
โดยได้บรรลุข้อตกลงการลงทุนในโรงพยาบาลที่ประเทศฟิลิปปินส์และมีโครงการที่จะลงทุนในประเทศสหรัฐอาหรับ
อามิเรตส์ ซึ่งการลงทุนดังกล่าวอาจมีความเสี่ยงเกิดขึ้น ดังนั้นเพื่อเป็นการลดความเสี่ยง บริษัทฯ
ได้จัดตั้งคณะทำงานที่มีประสบการณ์ด้านการลงทุนในต่างประเทศ
ให้ทำหน้าที่รับผิดชอบในการวางแผนงานตลอดจนพิจารณาผลตอบแทนและผลกระทบต่าง ๆ
จากการลงทุนอย่างละเอียดรอบคอบ
โดยคณะทำงานประกอบด้วยผู้เชี่ยวชาญด้านการลงทุนทั้งจากภายในประเทศและต่างประเทศ

1.5 ความเสี่ยงจากข้อพิพาททางกฎหมาย

โดยทั่วไปการประกอบธุรกิจโรงพยาบาลจะเกี่ยวข้องกับเรื่องการกล่าวหาจรรยาบรรณของแพทย์
ดังนั้นเพื่อเป็นการลดคดีฟ้องร้องที่จะเกิดขึ้นโรงพยาบาลฯจึงได้จัดให้มีระบบการบริหารความเสี่ยงในการรักษาพยาบาล
(Risk Management System) ซึ่งรับรองโดย JCIA นอกจากนี้ยังได้ทำประกันภัยความเสี่ยงต่าง
ๆ ที่อาจเกิดขึ้นได้อีกทางหนึ่ง
10. การควบคุมภายใน

บริษัทได้ให้ความสำคัญกับระบบการควบคุมภายในและการตรวจสอบภายในโดยได้จัดตั้งหน่วยงานตรวจสอบภายใน
ซึ่งรายงานผลการดำเนินงานโดยตรงต่อคณะกรรมการตรวจสอบ

งานตรวจสอบภายใน แบ่งได้เป็น 5 ประเภทหลักๆ ดังนี้

-   การตรวจสอบทางการเงิน (Financial Auditing)

-   การตรวจสอบการปฏิบัติงาน (Operational Auditing)

-   การตรวจสอบการปฏิบัติตามกฎข้อบังคับ (Compliance Auditing)

-   การตรวจสอบการบริหารงาน (Management Auditing)

-   การตรวจสอบระบบงานสารสนเทศ (Information System Auditing)

ผู้ตรวจสอบภายใน มีหน้าที่ในการรายงานผลการตรวจสอบ ข้อตรวจพบ
พร้อมทั้งข้อเสนอแนะแนวทางแก้ไขเป็นลายลักษณ์อักษร
พร้อมทั้งติดตามให้เกิดการปฏิบัติตามกฎข้อบังคับ หรือข้อเสนอแนะที่ผ่านการเห็นชอบ
หรือการรับรองจากคณะกรรมการ คณะกรรมการตรวจสอบ หรือคณะผู้บริหาร

คณะกรรมการตรวจสอบ มีการประชุมในปี พ.ศ. 2547 ทั้งหมด 4 ครั้งดังนี้

  1. ครั้งที่ 1 เมื่อวันที่ 25 กุมภาพันธ์ 2547

  2. ครั้งที่ 2 เมื่อวันที่ 12 พฤษภาคม 2547

  3. ครั้งที่ 3 เมื่อวันที่ 10 สิงหาคม 2547

  4. ครั้งที่ 4 เมื่อวันที่ 10 พฤศจิกายน 2547

โดยมีกรรมการตรวจสอบเข้าประชุมครบถ้วน

รายงานของคณะกรรมการตรวจสอบ

เรียน ท่านผู้ถือหุ้น บริษัท โรงพยาบาลบำรุงราษฎร์จำกัด (มหาชน)

คณะกรรมการบริษัท โรงพยาบาลบำรุงราษฎร์จำกัด (มหาชน)
ได้มีมติแต่งตั้งคณะกรรมการตรวจสอบประกอบด้วยกรรมการบริษัทที่เป็นอิสระจากการบริหารงาน 3
ท่านคือ นางสาว โสภาวดี อุตตโมบล เป็นประธานกรรมการตรวจสอบ นายบุญปกรณ์
โชควัฒนาและนายสรดิษ วิญญรัตน์ เป็นกรรมการตรวจสอบ
โดยกำหนดให้มีหน้าที่และความรับผิดชอบที่สำคัญคือดูแลรายงานทางการเงินของบริษัทให้เป็นไปตามมาตรฐานบัญชีเพียงพอและเชื่อถือได้
ดูแลให้บริษัทมีระบบการควบคุมภายในที่เหมาะสมและมีประสิทธิภาพ
มีการปฏิบัติตามข้อกำหนดและกฎหมายที่เกี่ยวข้อง
และดูแลกรณีที่อาจเกิดความขัดแย้งทางผลประโยชน์ระหว่างบริษัทกับบุคคลที่เกี่ยวโยงกัน

คณะกรรมการตรวจสอบ มีการประชุมในปี พ.ศ. 2547 ทั้งหมด 4 ครั้ง
โดยมีประเด็นที่เป็นสาระสำคัญคือ

1. สอบทานงบการเงินของบริษัทและบริษัทย่อยก่อนนำเสนอต่อคณะกรรมการบริษัท
คณะกรรมการตรวจสอบมีความเห็นว่า
จากการสอบทานและฟังคำชี้แจงจากผู้ตรวจสอบบัญชีและฝ่ายบริหาร
เชื่อได้ว่างบการเงินดังกล่าวได้จัดทำโดยมีความถูกต้องและมีการเปิดเผยข้อมูลอย่างเพียงพอ

2. พิจารณาและรับฟังคำชี้แจงรายงานผลการตรวจสอบภายใน
การประเมินความเพียงพอและเหมาะสมในการวิเคราะห์ความเสี่ยง
และแนวทางการควบคุมภายในเพื่อป้องกันความเสี่ยงในกิจกรรมปกติของฝ่ายต่างๆจากผู้ตรวจสอบภายในของบริษัท
และเชื่อได้ว่าแนวทางต่างๆของระบบการควบคุมภายในมีความเหมาะสมและเพียงพอกับการป้องกันความเสี่ยงจากการดำเนินงานของบริษัท

คณะกรรมการตรวจสอบได้ตรวจสอบแบบการประเมินตนเองซึ่งเป็นเครื่องมือที่ใช้ในการวิเคราะห์ความเสี่ยงดังกล่าว
และไม่พบข้อบกพร่องอันเป็นสาระสำคัญ

  นางสาวโสภาวดี อุตตโมบล

ประธานกรรมการตรวจสอบ

  วันที่ 28 กุมภาพันธ์ 2548
11. รายการระหว่างกัน

11.1 ลักษณะของรายการระหว่างกัน

บริษัทมีธุรกิจกับบริษัทย่อย บริษัทร่วม และบริษัทที่เกี่ยวข้องกัน
ดังรายละเอียดในหมายเหตุประกอบงบการเงินข้อ 6

นอกจากนี้ บริษัทมีการเข้าทำรายการกับกิจการที่เกี่ยวข้องกันกับบริษัท
ซึ่งเป็นรายการโดยปกติของการประกอบธุรกิจ รวมถึงรายได้จากบริษัทคู่สัญญา
ซึ่งมีเงื่อนไขทางค้าที่เป็นมาตรฐานทั่วไปของบริษัท

+---------------------+-------------------------+-----------+---------+
| รายการ              | บริษัทที่เกี่ยวข้อง            | ความสัมพันธ์ | 2547    |
|                     |                         |           |         |
|                     |                         |           | จ       |
|                     |                         |           | ำนวนเงิน |
|                     |                         |           |         |
|                     |                         |           | (       |
|                     |                         |           | ล้านบาท) |
+---------------------+-------------------------+-----------+---------+
| รายการกับบริษัทย่อย     | รายละเอียดใน             | -         | -       |
| บริษัทร่วม             | หมายเหตุประกอบงบการเงินข้อ |           |         |
| และกิจการที่เกี่ยวข้องกัน  | 6                       |           |         |
+---------------------+-------------------------+-----------+---------+
| รายได้จากบริษัทคู่สัญญา   | บริษัท กรุงเทพประกันภัย จำกัด | ก         | 15.3    |
|                     | (มหาชน)                 | รรมการร่วม |         |
+---------------------+-------------------------+-----------+---------+
| รายได้จากบริษัทคู่สัญญา   | ธนาคารกรุงเทพ จำกัด       | ผู้ถ        | 17.6    |
|                     | (มหาชน)                 | ือหุ้นรายใหญ่ |         |
+---------------------+-------------------------+-----------+---------+

11.2 ความจำเป็นและความสมเหตุสมผลของรายการระหว่างกัน

บริษัทมีรายการกับกิจการที่เกี่ยวข้องกัน เพื่อช่วยสนับสนุนการดำเนินงานของบริษัท
การเช่าอาคารจากธนาคารกรุงเทพ จำกัด (มหาชน)
(รายละเอียดตามหมายเหตุประกอบงบการเงินข้อ 6)
ช่วยให้บริษัทสามารถรักษาและขยายฐานลูกค้าต่างประเทศได้ ขณะเดียวกัน บริษัทคู่สัญญา
และบริษัทประกัน ช่วยขยายฐานลูกค้าของบริษัท

11.3 ขั้นตอนการอนุมัติการทำรายการระหว่างกัน

การทำรายการระหว่างกัน ซึ่งเป็นไปตามธุรกิจปกติของบริษัท
ต้องได้รับการอนุมัติจากผู้มีอำนาจตามขั้นตอนปกติตามนโยบายของบริษัท สำหรับรายการอื่นๆ
ซึ่งมีมูลค่าสูงตามนิยามของตลาดหลักทรัพย์แห่งประเทศไทย จะต้องได้รับการอนุมัติจากคณะกรรมการ
และ/หรือ ผู้ถือหุ้น ตามกฎระเบียบ โดยที่ผู้บริหาร
และ/หรือกรรมการที่มีส่วนได้ส่วนเสียไม่มีสิทธิออกเสียง

11.4 นโยบายการทำรายการระหว่างกันในอนาคต

บริษัทยังมีนโยบายที่จะมีรายการกับกิจการที่เกี่ยวข้องกันต่อไปในอนาคต
เนื่องจากเป็นรายการที่มีผลดีต่อบริษัท ดังที่กล่าวไว้ข้างต้น อย่างไรก็ตาม
บริษัทจะปฏิบัติตามนโยบายของบริษัทและกฏระเบียบของตลาดหลักทรัพย์แห่งประเทศไทยอย่างเคร่งครัด
นอกจากนี้ บริษัทจะมุ่งเน้นความโปร่งใสของรายการที่เกี่ยวโยงกัน
และจะรักษาประโยชน์สูงสุดของบริษัทเป็นสำคัญ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2547

บริษัท โรงพยาบาลบำรุงราษฎร์ จำกัด (มหาชน)

สารบัญ

หน้า

ส่วนที่1 ข้อมูลสรุป (Executive Summary) 2

ส่วนที่2 บริษัทที่ออกหลักทรัพย์ 4

  1. ปัจจัยความเสี่ยง 5

  2. ลักษณะการประกอบธุรกิจ 7

  3. การประกอบธุรกิจของแต่ละกลุ่มธุรกิจ 11

  4. การวิจัยและพัฒนา 15

  5. ทรัพย์สินที่ใช้ในการประกอบธุรกิจ 16

  6. โครงการในอนาคต 18

  7. ข้อพิพาททางกฎหมาย 19

  8. โครงสร้างเงินทุน 20

  9. การจัดการ 24

  10. การควบคุมภายใน 36

  11. รายการระหว่างกัน 38

  12. ฐานะการเงิน และผลการดำเนินงาน 39

  13. ข้อมูลอื่นที่เกี่ยวข้อง 52

ส่วนที่3 การรับรองความถูกต้องของข้อมูล 55

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 58

เอกสารแนบ 2 รายละเอียดเกี่ยวกับกรรมการของบริษัทย่อย 67

เอกสารแนบ 3 อื่นๆ 68
เอกสารแนบ 2 รายละเอียดเกี่ยวกับกรรมการบริษัทย่อย

+--------------------------------+-----------+-----------+-----------+
| รายชื่อบริษัทย่อย                   | BMC       | VITALLIFE | BIL       |
|                                |           |           |           |
| รายชื่อกรรมการ                   |           |           |           |
+--------------------------------+-----------+-----------+-----------+
| 1. นายชัย โสภณพนิช               | X         | X         |           |
+--------------------------------+-----------+-----------+-----------+
| 2. น.พ. ชาญวิทย์ ตันติ์พิพัฒน์         | /         |           | /         |
+--------------------------------+-----------+-----------+-----------+
| 3. นางลินดา ลีสหะปัญญา            | //        | /         | X         |
+--------------------------------+-----------+-----------+-----------+
| 4. นางกุลธิดา ศิวยาธร             | /         |           |           |
+--------------------------------+-----------+-----------+-----------+
| 5. น.พ. ธนิต เธียรธนู             | //        |           | /         |
+--------------------------------+-----------+-----------+-----------+
| 6. นายชอง โท                   | /         |           |           |
+--------------------------------+-----------+-----------+-----------+
| 7. นายบุญปกรณ์ โชควัฒนา           | /         |           |           |
+--------------------------------+-----------+-----------+-----------+
| 8. นายเคอร์ติส เจ. ชโรเดอร์       | //        | /         | //        |
+--------------------------------+-----------+-----------+-----------+
| 9. น.พ. สิน อนุราษฎร์             | //        | /         |           |
+--------------------------------+-----------+-----------+-----------+
| 10. นางคอร์ ลี ชาน               |           | /         |           |
+--------------------------------+-----------+-----------+-----------+
| 11. พ.ญ. อนงนุช เจียงประดิษฐ์      |           | //        |           |
+--------------------------------+-----------+-----------+-----------+
| 12. น.พ. การุณ เมฆานนทชัย        |           |           | /         |
+--------------------------------+-----------+-----------+-----------+
| 13. นายคาร์ล สแตนนิเฟอร์          |           |           | //        |
+--------------------------------+-----------+-----------+-----------+

หมายเหตุ

  1. / = กรรมการ X = ประธานกรรมการ // = กรรมการบริหาร

  2. LS Cleaning ไม่ปรากฏในตารางข้างต้น เนื่องจากไม่ได้เป็นบริษัทย่อยที่มีนัยสำคัญ
  และไม่ได้มีรายได้ให้กับบริษัท

  3. GSC ไม่ปรากฏในตารางข้างต้น
  เนื่องจากไม่มีกรรมการหรือผู้บริหารของบริษัทฯเป็นกรรมการ ประธานกรรมการ
  หรือกรรมการบริหารใน GCS
ส่วนที่ 1

ข้อมูลสรุป (Executive Summary)

ข้อมูลสรุป (Executive Summary)

บริษัทโรงพยาบาลบำรุงราษฎร์ จำกัด (มหาชน) เป็นผู้ดำเนินกิจการโรงพยาบาล
มีบริการผู้ป่วยนอกและผู้ป่วยในแบบครบวงจร และศูนย์ส่งเสริมสุขภาพ
ทั้งในประเทศไทยและในภูมิภาค โดยโรงพยาบาลบำรุงราษฎร์เริ่มเปิดให้บริการในปี 2523
ด้วยขนาด 220 เตียง ด้วยนโยบายที่เน้นคุณภาพของงานบริการ และด้วยมืออาชีพที่มีความทุ่มเท
และห่วงใยต่อผู้ป่วย ทำให้โรงพยาบาลขยายตัวอย่างต่อเนื่อง และในปี 2540
โรงพยาบาลได้ขยายพื้นที่การให้บริการ โดยเปิดตึกใหม่ ขนาด 554 เตียง นอกจากนี้
โรงพยาบาลได้เข้าเป็นบริษัทจดทะเบียนในตลาดหลักทรัพย์แห่งประเทศไทยในปี 2532

ปี 2548 เป็นปีที่โรงพยาบาลเปิดดำเนินการครบ 25 ปี
และนับเป็นอีกปีหนึ่งที่โรงพยาบาลประสบความสำเร็จ โดยในปี 2548 บริษัทมีรายได้รวม 6,807
ล้านบาท เพิ่มขึ้นร้อยละ 17 จาก 5,809 ล้านบาทในปี 2547
แสดงให้เห็นถึงการเติบโตอย่างต่อเนื่องของกิจการโรงพยาบาล
ซึ่งเป็นผลจากความต้องการใช้บริการที่เพิ่มขึ้นจากทั้งในประเทศและต่างประเทศ
โรงพยาบาลมีผู้ป่วยมาใช้บริการของโรงพยาบาลกว่า 1 ล้านครั้ง และปัจจุบัน
บริษัทเป็นหนึ่งในโรงพยาบาลที่รักษาคนไข้ชาวต่างชาติที่ใหญ่ที่สุดในภูมิภาคนี้ ในปี 2548
โรงพยาบาลมีชาวต่างชาติมารับบริการรักษาพยาบาลประมาณ 400,000 คนจากกว่า 190
ประเทศทั่วโลก

เพื่อเป็นการรองรับการขยายตัวของปริมาณของลูกค้าที่เพิ่มมากขึ้นอย่างต่อเนื่อง
โรงพยาบาลอยู่ระหว่างการก่อสร้างอาคารโรงพยาบาลใหม่ ซึ่งมี 22 ชั้น โดยในส่วน 10
ชั้นแรกซึ่งเป็นที่จอดรถ ได้เปิดให้บริการแล้วตามเป้าหมายในปี 2548 ส่วนอีก 12 ชั้น
ซึ่งเป็นพื้นที่บริการคนไข้นอก จะสามารถทยอยเปิดให้บริการ โดยเริ่มในกลางปี 2549
ตามความต้องการพื้นที่ที่เพิ่มขึ้น

นอกจากนี้ เพื่อบรรลุวัตถุประสงค์ในการเป็นศูนย์กลางการให้บริการเกี่ยวกับสุขภาพของภูมิภาค
และเพื่อขยายตลาดการให้บริการ
โรงพยาบาลจึงมีนโยบายในการเปิดตลาดการบริการในต่างประเทศ ซึ่งนอกจากสำนักงาน
ตัวแทนของโรงพยาบาลใน 11 ประเทศแล้ว ในปี 2548 บริษัทได้ลงทุนในบริษัทเอเชียน ฮอสพิทอล
อิงค์ ซึ่งดำเนินกิจการโรงพยาบาลเอกชน ขนาด 258 เตียง ในกรุงมะนิลา ประเทศฟิลิปปินส์
และได้ทำสัญญาร่วมลงทุนกับบริษัท อิสทิสมา แห่งสหรัฐอาหรับ เอมิเรสต์ เพื่อออกแบบ
สร้างและบริหารโรงพยาบาลในเมือง ดูไบ สหรัฐอาหรับ เอมิเรสต์ โดยปัจจุบัน
โรงพยาบาลในดูไบ อยู่ระหว่างการออกแบบและก่อสร้าง
ซึ่งคาดว่าจะแล้วเสร็จและสามารถเปิดให้บริการได้ในปี 2551

ตลอดระยะเวลาที่ผ่านมา โรงพยาบาลบำรุงราษฎร์
มุ่งเน้นพัฒนาและเป็นผู้นำในการริเริ่มวิธีการใหม่ๆ ไม่ว่าจะเป็นในด้านคุณภาพการให้บริการ
หรือเทคโนโลยี และบริษัทเล็งเห็นถึงความสำคัญของทรัพยากรบุคคล
จึงมีการพัฒนาบุคคลากรในด้านการให้บริการ อย่างต่อเนื่อง นอกจากนี้ โรงพยาบาลบำรุงราษฎร์
มีคณะแพทย์ผู้เชี่ยวชาญ และทีมงานบริหารมืออาชีพ
ซึ่งมีประสบการณ์บริหารโรงพยาบาลในหลายประเทศในภูมิภาค
ซึ่งสิ่งเหล่านี้เป็นปัจจัยหลักที่ทำให้บริษัทประสบความสำเร็จจนถึงปัจจุบัน
6. โครงการในอนาคต (Future Plan)

 การขยายพื้นที่การให้บริการ

  ในปัจจุบันจำนวนผู้ป่วยที่เข้ารับการรักษาพยาบาลในโรงพยาบาลเพิ่มมากขึ้นทุกปี
  มีผลทำให้สถานที่จอดรถและสถานที่ให้บริการเริ่มไม่เพียงพอ ในปลายปี 2545
  โรงพยาบาลจึงเริ่มดำเนินการก่อสร้างอาคารใหม่สูง 22 ชั้น มีพื้นที่ใช้สอยรวม 25,000
  ตารางเมตร โดยมีมูลค่าการก่อสร้างประมาณ 1.2 พันล้านบาท 10
  ชั้นแรกของโครงการจะเป็นอาคารจอดรถ ซึ่งสามารถจอดรถได้ประมาณ 800 คัน
  โดยได้เปิดให้บริการในปี 2548 ส่วนอีก 12 ชั้นจะเป็นคลีนิคผู้ป่วยนอก
  และส่วนสำนักงานบริหารจัดการ โดยคาดว่าโครงการในส่วนนี้จะเริ่มเปิดให้บริการได้ในปี 2549

  เพื่อให้การก่อสร้างอาคารหลังใหม่สำเร็จตามวัตถุประสงค์ที่วางไว้ บริษัทฯ
  ได้ว่าจ้างบริษัทที่มีความเชี่ยวชาญด้านการควบคุมการก่อสร้างอาคารมาเป็นที่ปรึกษาเพื่อให้การก่อสร้างอาคารหลังใหม่อยู่ภายในงบประมาณและระยะเวลาที่กำหนด

 การขยายการลงทุนในต่างประเทศ

  บริษัทได้วางนโยบายขยายการลงทุนในต่างประเทศโดยมอบหมายให้ บริษัท บำรุงราษฎร์
  อินเตอร์เนชั่นแนล จำกัด (BIL) เป็นผู้ดำเนินการ ดังต่อไปนี้

 การลงทุนในสหรัฐอาหรับ เอมิเรตส์ 

  BIL มีโครงการที่จะลงทุนในกิจการโรงพยาบาลขนาด 250 เตียง ซึ่งตั้งอยู่ที่ Jumeriah
  Beach Area of Dubai, สหรัฐอาหรับ เอมิเรตส์
  โดยผลประโยชน์ที่คาดว่าจะได้รับจากการลงทุนในครั้งนี้ คือ เงินปันผล
  ค่าตอบแทนจากการรับจ้างบริหารงานและค่าสิทธิในการให้ใช้โปรแกรมคอมพิวเตอร์

  การที่โครงการลงทุนในต่างประเทศจะประสบผลสำเร็จหรือไม่ ขึ้นอยู่กับปัจจัยหลายๆ อย่าง เช่น
  ภาวะเศรษฐกิจและการเมืองของประเทศนั้นๆ
  ตลอดจนภาวะการตลาดและการแข่งขันในอุตสาหกรรม เป็นต้น
  ดังนั้นเพื่อลดความเสี่ยงจากปัจจัยข้างต้น ผู้บริหารของ BIL ซึ่งมีประสบการณ์จากหลายประเทศ
  ได้ทำการศึกษาความเป็นไปได้ของโครงการอย่างละเอียดรอบคอบ และมีการทำ due
  diligence โดยใช้บริษัทที่มีความรู้และความชำนาญในประเทศนั้นๆ ก่อนที่จะแนะนำการลงทุน
7. ข้อพิพาททางกฎหมาย

 ไม่มี
10. การควบคุมภายใน

  บริษัทได้ให้ความสำคัญกับระบบการควบคุมภายในและการตรวจสอบภายในโดยได้จัดตั้งหน่วยงานตรวจสอบภายใน
  ซึ่งรายงานผลการดำเนินงานโดยตรงต่อคณะกรรมการตรวจสอบ

  งานตรวจสอบภายใน แบ่งได้เป็น 5 ประเภทหลักๆ ดังนี้

-   การตรวจสอบทางการเงิน (Financial Auditing)

-   การตรวจสอบการปฏิบัติงาน (Operational Auditing)

-   การตรวจสอบการปฏิบัติตามกฎข้อบังคับ (Compliance Auditing)

-   การตรวจสอบการบริหารงาน (Management Auditing)

-   การตรวจสอบระบบงานสารสนเทศ (Information System Auditing)

  ผู้ตรวจสอบภายใน มีหน้าที่ในการรายงานผลการตรวจสอบ ข้อตรวจพบ
  พร้อมทั้งข้อเสนอแนะแนวทางแก้ไขเป็นลายลักษณ์อักษร
  พร้อมทั้งติดตามให้เกิดการปฏิบัติตามกฎข้อบังคับ หรือข้อเสนอแนะที่ผ่านการเห็นชอบ
  หรือการรับรองจากคณะกรรมการ คณะกรรมการตรวจสอบ หรือคณะผู้บริหาร

  คณะกรรมการตรวจสอบ มีการประชุมในปี พ.ศ. 2548 ทั้งหมด 4 ครั้งดังนี้

  1. ครั้งที่ 1 เมื่อวันที่ 28 กุมภาพันธ์ 2548

  2. ครั้งที่ 2 เมื่อวันที่ 13 พฤษภาคม 2548

  3. ครั้งที่ 3 เมื่อวันที่ 10 สิงหาคม 2548

  4. ครั้งที่ 4 เมื่อวันที่ 10 พฤศจิกายน 2548

  โดยมีกรรมการตรวจสอบเข้าประชุมครบถ้วน

รายงานของคณะกรรมการตรวจสอบ

เรียน ท่านผู้ถือหุ้น บริษัท โรงพยาบาลบำรุงราษฎร์จำกัด (มหาชน)

เมื่อวันที่ 28 กุมภาพันธ์ 2548 คณะกรรมการตรวจสอบซึ่งครบวาระการดำรงตำแหน่ง
ได้รับการแต่งตั้งโดยมติที่ประชุมคณะกรรมการบริษัท โรงพยาบาลบำรุงราษฎร์จำกัด (มหาชน)
ให้กลับเข้าดำรงตำแหน่งต่อไปอีกวาระหนึ่ง มีระยะเวลา 3 ปี คือ พ.ศ. 2548 – 2550
คณะกรรมการตรวจสอบ ประกอบด้วยกรรมการบริษัทที่เป็นอิสระจากการบริหารงาน ได้แก่ นางสาว
โสภาวดี อุตตโมบล เป็นประธานกรรมการตรวจสอบ นายบุญปกรณ์ โชควัฒนา และนายสรดิษ
วิญญรัตน์ เป็นกรรมการตรวจสอบ

ในปี พ.ศ. 2548 คณะกรรมการตรวจสอบ มีการประชุม ทั้งหมด 4 ครั้ง
เพื่อดำเนินงานตามความรับผิดชอบที่ได้รับมอบหมาย โดยมีประเด็นที่เป็นสาระสำคัญคือ

1.  สอบทานงบการเงินของบริษัทและบริษัทย่อยก่อนนำเสนอต่อคณะกรรมการบริษัท
    จากการสอบทานและฟังคำชี้แจงจากผู้ตรวจสอบบัญชีและฝ่ายบริหาร
    คณะกรรมการตรวจสอบมีความเห็นว่า
    เชื่อได้ว่างบการเงินดังกล่าวได้จัดทำโดยมีการเปิดเผยข้อมูลที่สำคัญอย่างถูกต้องและเพียงพอ

2.  พิจารณาเสนอแนะการแต่งตั้งผู้สอบบัญชีและค่าตรวจสอบบัญชีประจำปีต่อคณะกรรมการบริษัท
    เพื่อเสนอต่อที่ประชุมผู้ถือหุ้นพิจารณาอนุมัติ

3.  พิจารณาและรับฟังคำชี้แจงรายงานผลการตรวจสอบภายในจากผู้ตรวจสอบภายในของบริษัท
    เกี่ยวกับประสิทธิภาพและความเพียงพอในการประเมินความเสี่ยงของแต่ละหน่วยงานของบริษัท
    คณะกรรมการมีความเห็นว่าระบบการควบคุมภายในมีความเหมาะสมและเพียงพอกับการป้องกันความเสี่ยงจากการดำเนินงานของบริษัท

คณะกรรมการตรวจสอบได้ปฏิบัติหน้าที่ตามที่ได้รับมอบหมายด้วยความระมัดระวังและอย่างเต็มความสามารถ
เพื่อประโยชน์ของบริษัท ผู้ถือหุ้น และผู้มีส่วนได้เสียทั้งปวง

นางสาวโสภาวดี อุตตโมบล

ประธานกรรมการตรวจสอบ

วันที่ 3 มีนาคม 2549
11. รายการระหว่างกัน

  11.1 ลักษณะของรายการระหว่างกัน

  บริษัทฯมีธุรกิจกับบริษัทย่อย บริษัทร่วม และบริษัทที่เกี่ยวข้องกัน
  ดังรายละเอียดในหมายเหตุประกอบงบการเงิน ข้อ 6

  นอกจากนี้ บริษัทฯมีการเข้าทำรายการกับกิจการที่เกี่ยวข้องกันกับบริษัทฯ
  ซึ่งเป็นรายการโดยปกติของการประกอบธุรกิจ รวมถึงรายได้จากบริษัทคู่สัญญา
  ซึ่งมีเงื่อนไขทางค้าที่เป็นมาตรฐานทั่วไปของบริษัทฯ

+-----------------------+---------------------+------------+----------+
| รายการ                | บริษัทที่เกี่ยวข้อง        | ความสัมพันธ์  | 2548     |
|                       |                     |            |          |
|                       |                     |            | จำนวนเงิน |
|                       |                     |            |          |
|                       |                     |            | (ล้านบาท) |
+-----------------------+---------------------+------------+----------+
| รายการกับบริษัทย่อย       | รายละเอียดในหมาย     | -          | -        |
| บริษัทร่วม               | เหตุประกอบงบการเงินข้อ |            |          |
| และกิจการที่เกี่ยวข้องกัน    | 6                   |            |          |
+-----------------------+---------------------+------------+----------+
| รายได้จากบริษัทคู่สัญญา     | บริษัท กรุงเทพประกันภัย  | กรรมการร่วม | 22.1     |
|                       | จำกัด (มหาชน)        |            |          |
+-----------------------+---------------------+------------+----------+
| รายได้จากบริษัทคู่สัญญา     | ธนาคารกรุงเทพ จำกัด   | ผ          | 22.8     |
|                       | (มหาชน)             | ู้ถือหุ้นรายใหญ่ |          |
+-----------------------+---------------------+------------+----------+

  11.2 ความจำเป็นและความสมเหตุสมผลของรายการระหว่างกัน

  บริษัทฯมีรายการกับกิจการที่เกี่ยวข้องกัน เพื่อช่วยสนับสนุนการดำเนินงานของบริษัทฯ
  การเช่าอาคารจากธนาคารกรุงเทพ จำกัด (มหาชน)
  (รายละเอียดตามหมายเหตุประกอบงบการเงินข้อ 6)
  ช่วยให้บริษัทฯสามารถรักษาและขยายฐานลูกค้าต่างประเทศได้ ขณะเดียวกัน บริษัทคู่สัญญา
  และบริษัทประกัน ช่วยขยายฐานลูกค้าของบริษัทฯ

  11.3 ขั้นตอนการอนุมัติการทำรายการระหว่างกัน

  การทำรายการระหว่างกัน ซึ่งเป็นไปตามธุรกิจปกติของบริษัทฯ
  ต้องได้รับการอนุมัติจากผู้มีอำนาจตามขั้นตอนปกติตามนโยบายของบริษัทฯ สำหรับรายการอื่นๆ
  ซึ่งมีมูลค่าสูงตามนิยามของตลาดหลักทรัพย์แห่งประเทศไทย
  จะต้องได้รับการอนุมัติจากคณะกรรมการ และ/หรือ ผู้ถือหุ้น ตามกฎระเบียบ โดยที่ผู้บริหาร
  และ/หรือกรรมการที่มีส่วนได้ส่วนเสียไม่มีสิทธิออกเสียง

  11.4 นโยบายการทำรายการระหว่างกันในอนาคต

  บริษัทฯยังมีนโยบายที่จะมีรายการกับกิจการที่เกี่ยวข้องกันต่อไปในอนาคต
  เนื่องจากเป็นรายการที่มีผลดีต่อบริษัทฯ ดังที่กล่าวไว้ข้างต้น อย่างไรก็ตาม
  บริษัทฯจะปฏิบัติตามนโยบายของบริษัทฯและกฏระเบียบของตลาดหลักทรัพย์แห่งประเทศไทยอย่างเคร่งครัด
  นอกจากนี้ บริษัทฯจะมุ่งเน้นความโปร่งใสของรายการที่เกี่ยวโยงกัน
  และจะรักษาประโยชน์สูงสุดของบริษัทฯเป็นสำคัญ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2548

บริษัท โรงพยาบาลบำรุงราษฎร์ จำกัด (มหาชน)

สารบัญ

หน้า

ส่วนที่1 ข้อมูลสรุป (Executive Summary) 1

ส่วนที่2 บริษัทที่ออกหลักทรัพย์ 3

  1. ปัจจัยความเสี่ยง 5

  2. ลักษณะการประกอบธุรกิจ 7

  3. การประกอบธุรกิจของแต่ละกลุ่มธุรกิจ 11

  4. การวิจัยและพัฒนา 15

  5. ทรัพย์สินที่ใช้ในการประกอบธุรกิจ 16

  6. โครงการในอนาคต 19

  7. ข้อพิพาททางกฎหมาย 20

  8. โครงสร้างเงินทุน 21

  9. การจัดการ 25

  10. การควบคุมภายใน 35

  11. รายการระหว่างกัน 37

  12. ฐานะการเงิน และผลการดำเนินงาน 38

  13. ข้อมูลอื่นที่เกี่ยวข้อง 50

ส่วนที่3 การรับรองความถูกต้องของข้อมูล 53

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 56

เอกสารแนบ 2 รายละเอียดเกี่ยวกับกรรมการของบริษัทย่อย 61

เอกสารแนบ 3 อื่นๆ 62